ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
23 พ.ย. 2558

สรุปภาวะตลาดภาคเช้า: SET ท้าทายระดับ 1,400 จุด
SET ขึ้นมาท้าทายระดับ 1,400 จุด อย่างไรก็ตาม ยังไม่ผ่าน เนื่องจากการเคลื่อนไหวดูกล้าๆกลัวๆ รวมถึงยังขาดแรงซื้อผลักดันจากกลุ่มที่มีน้ำหนักต่อตลาด ซึ่งส่วนใหญ่นิ่งๆ มีเพียงหุ้นขนาดกลางและเล็กที่เคลื่อนไหวโดดเด่น ส่วนปัจจัยกำหนดทิศทางตลาด ยังไม่มีอะไรนักในช่วงเช้า ทั้งนี้ SET ปิดตลาดภาคเช้าที่ระดับ 1,398.55 จุด, +4.71 จุด หรือ +0.34% ด้วยมูลค่าซื้อขายที่ระดับ 1.4 หมื่นล้านบาท กลุ่มหลักไม่เปลี่ยนแปลงมากนัก โดย ICT และแบงก์ ปิดบวก +0.6% และ +0.4% ตามลำดับ ส่วนพลังงานปิดลบ -0.2% ด้านตลาดภูมิภาคแกว่งแคบแดนบวก
 
กลยุทธ์ที่แนะนำ: ช่วงบ่าย: คาดแกว่งบริเวณ 1,400 จุด (+/- 5 จุด) หรือหากอ่อนตัว เราก็มองเป็นในช่วงสั้น โดยมีแนวรับระยะสั้นที่ 1,390-1,395 จุด ซึ่งหากไม่ต่ำกว่า ยังเป็นสัญญาณที่ดีถึงการปรับตัวขึ้นได้ต่อ โดยมีแนวต้านอยู่ที่ 1,410 และ 1,430 จุด ตามลำดับ กลยุทธ์ ซื้อเก็งกำไรหรือซื้อดักการฟื้นตัวของตลาด แต่หากต่ำกว่า 1,386 จุด เป็นสัญญาณขายลดพอร์ต ทั้งนี้ หุ้นแนะนำตามสัญญาณเทคนิค ได้แก่ CI (รับ 2.70 ต้าน 3.10 cut 2.58) และ FSMART (รับ 15.8 ต้าน 17.0 Cut 15.3)
 